Priročnik Cyber-shot
Tiskanje
Prva stran > Uporaba postavk menija (Snemanje) > Postavke menija (Snemanje) > Prepoznavanje kadrov

## Prepoznavanje kadrov (Scene Recognition)

Zahtevnejši način
Fotoaparat samodejno zazna snemalne pogoje in posname sliko. Če fotoaparat zazna premikanje, se ISO občutljivost poveča v skladu s premikanjem in tako zmanjša motnost objekta. Če je fotoaparat nastavljen na način "Intelligent Auto", lahko izberete način [Advanced], ki omogoča, da fotoaparat samodejno posname dve sliki.
Pri funkciji prepoznavanja kadrov se lahko položaj simbola na zaslonu spreminja. To je odvisno od tega, ali fotoaparat prepozna kader ali pogoje. Če fotoaparat prepozna kader, se simboli in vodiči, kot so (Portrait), (Infant), (Night Portrait), (Night Scene), (Backlight Portrait), (Backlight), (Landscape), (Macro), (Spotlight) ali (Low Light), prikažejo v prvi vrstici. Če fotoaparat prepozna pogoj, so simboli kot sta (Tripod) in (Move), prikazani v drugi vrstici. Fotoaparat lahko prepozna kader in pogoj ali samo enega izmed obeh.

1. MENU (Scene Recognition) želeni način

| (Auto) | Ko fotoaparat prepozna kader, preklopi na optimalne nastavitve in posname sliko.
| (Advanced) | Ko fotoaparat prepozna kader, preklopi na optimalne nastavitve. Ko fotoaparat prepozna (Night Scene), (Night Portrait), (Backlight) ali (Backlight Portrait), samodejno spremeni nastavitev in posname drugo sliko.

- Če se posnameta dve sliki, se oznaka + na simbolu obarva zeleno.

- Če se posnameta 2 sliki, se takoj po snemanju prikažeta ena ob drugi.

- Če se prikaže [Anti Blink], se samodejno posnameta 2 sliki in fotoaparat samodejno izbere sliko z odprtimi očmi. [Podrobnosti]

Opombe

- Funkcija "Scene Recognition" ne deluje, če uporabljate digitalni zoom.

- Za bliskavico sta na voljo nastavitvi [Auto] in [Off].

- Lahko se zgodi, da v določenih pogojih fotoaparat ne bo prepoznal kadrov.

- Pri ostritvi s sledenjem ne delujejo načini (Portrait), (Infant), (Night Portrait) in (Backlight Portrait).

- V primeru tresljajev in če fotoaparat hkrati zazna (Tripod) in (Night Scene), se lahko zgodi, da fotoaparat ne bo mogel uporabiti načina (Tripod).

- Če fotoaparat prepozna kader, kot sta (Tripod) in (Night Scene), se zaklop včasih upočasni. Med snemanjem ne premikajte fotoaparata.

### Zahtevnejši način

Če fotoaparat v načinu [Advanced] prepozna kader kot zahtevnejšega za snemanje, na primer (Night Scene), (Night Portrait), (Backlight) ali (Backlight Portrait), ali če hkrati prepozna kader kot (Night Scene) ali (Tripod), posname dve zaporedni sliki. Izberete lahko tisto, ki vam je bolj všeč.

| Prvi posnetek* | Drugi posnetek
| Posnet v načinu [Slow Synchro]. | Posnet s povečano občutljivostjo, kar zmanjša motnost slike.
| Posnet v načinu [Slow Synchro], pri čemer je za referenco uporabljen obraz, ki je najbolj osvetljen z bliskavico. | Posnet s povečano občutljivostjo, pri čemer je za referenco uporabljen obraz, ki je najbolj osvetljen z bliskavico, kar zmanjša motnost slike.
| Posnet v načinu [Slow Synchro]. | Posnet z manjšo hitrostjo zaklopa brez povečane občutljivosti.
| Posnet z bliskavico. | Posnet z nastavljeno osvetlitvijo ozadja in kontrastom.
| Posnet z obrazom, najbolj osvetljenim z bliskavico, kot referenco. | Posnet z nastavljeno osvetlitvijo obraza in ozadja ter kontrastom.

* Če je bliskavica nastavljena na [Auto].
Kaj je funkcija "Anti Blink"?
V načinu [Advanced] fotoaparat, če prepozna kader (Portrait) ali (Infant), samodejno zaporedoma* posname dve sliki. Fotoaparat bo samodejno izbral, prikazal in posnel sliko brez zapiranja oči. Če so oči na obeh slikah zaprte, se prikaže sporočilo "Blinked eye detected".
* Razen v primeru, da se sproži bliskavica ali pri nizki hitrosti zaklopa.
Podobne teme
Postavke menija, ki niso na voljo v nekaterih načinih snemanja
Nazaj na začetek