Priročnik Cyber-shot
Tiskanje
Prva stran > Opozorila/Nekaj o fotoaparatu > Opozorila > Polnjenje akumulatorske baterije

## Polnjenje baterije

- Priloženi omrežni napajalnik je namenjen za uporabo skupaj s tem fotoaparatom. Omrežnega napajalnika ne uporabljajte skupaj z drugimi električnimi napravami, ker lahko pride do okvare. Prav tako skupaj s tem fotoaparatom uporabljajte samo Sonyjev omrežni napajalnik.

- Če med polnjenjem utripa lučka za vklop/ponjenje, odstranite baterijo, ki jo polnite, in isto baterijo ponovno vstavite v fotoaparat. Če lučka za vklop/polnjenje ponovno utripa, je lahko to znak, da je prišlo do napake baterije ali pa da ste vstavili baterijo, ki ni združljiva s fotoaparatom. Preverite, ali uporabljate pravi tip baterije. Če uporabljate pravi tip baterije, odstranite baterijo, uporabite novo baterijo in preverite, ali se baterija pravilno polni. Če baterija deluje pravilno, je mogoče prišlo do napake baterije.

- Če lučka za vklop/polnjenje utripa, čeprav je na fotoaparat in električno vtičnico priključen omrežni napajalnik, je to znak, da se je polnjenje začasno prekinilo in je v stanju pripravljenosti. Polnjenje se prekine in se samodejno preklopi v stanje pripravljenosti, če polnjenja ne izvajate pri priporočljivi temperaturi. Ko se ponovno vzpostavi priporočljiva temperatura, se polnjenje nadaljuje in lučka za vklop/polnjenje se ponovno osvetli. Priporočamo polnjenje baterije pri temperaturi med 10 °C in 30 °C.

- S priloženim omrežnim napajalnikom lahko napolnite baterijo, ki je vstavljena v fotoaparat. Napajanje preko omrežnega napajalnika je na voljo tudi med predvajanjem. Polnjenje preko omrežnega napajalnika ni na voljo med snemanjem. Omrežni napajalnik AC-UD10 (ni priložen) pri snemanju potrebujete za napajanje preko električne vtičnice.

Nazaj na začetek